label_title: Trettenårskrigen
label_desc: Trettenårskrigen (tysk: Dreizehnjähriger Krieg; polsk: wojna trzynastoletnia), også kalt byenes krig, var en konflikt mellom den prøyssiske konføderasjonen støttet av det polske kongedømmet og De tyske riddernes ordensstat fra 1454 til 1466. De prøyssiske byene hadde gått sammen i et forbund som protest mot den tyske ordenens militære og føydale dominans. Ledende byer som Danzig hadde styrket seg på østersjøhandelen med voksende økonomisk makt, men den tyske ridderordenen innehadde den dominerende rollen politisk. Muligheten kom i januar 1454, da kong Kasimir 4. Jagiello av Polen giftet seg med Elisabeth av Habsburg.